**Ministru kabineta rīkojuma projekta**

**“Par apropriācijas pārdali”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts “Par apropriācijas pārdali” (turpmāk – rīkojuma projekts) sagatavots, lai Dabas aizsardzības pārvalde (turpmāk – pārvalde) normatīvajos aktos noteiktajā kārtībā varētu nodrošināt kompensāciju izmaksu par īpaši aizsargājamo nemedījamo sugu un migrējošo sugu dzīvnieku nodarītajiem postījumiem un par saimnieciskās darbības ierobežojumiem īpaši aizsargājamās dabas teritorijās un mikroliegumos 2020. gadā.Īpaši aizsargājamo nemedījamo sugu un migrējošo sugu dzīvnieku nodarītie postījumi, īpaši augkopībai (sējumiem), 2019. gadā daudzkārt pārsniedza ikgadēji piešķirto finanšu līdzekļu iespējas kompensāciju izmaksai, kā rezultātā par 2019. gada īpaši aizsargājamo nemedījamo sugu un migrējošo sugu dzīvnieku nodarītajiem postījumiem un par saimnieciskās darbības ierobežojumiem īpaši aizsargājamās dabas teritorijās un mikroliegumos kompensācijas tika izmaksāts gan no 2019. gadam, gan no 2020. gadam šim mērķim paredzētajiem finanšu līdzekļiem, gan piešķirot papildus līdzekļus no valsts budžeta programmas “Līdzekļi neparedzētiem gadījumiem”.Līdz ar to trūkst finanšu līdzekļu 2020. gadā aprēķināto un ar pārvaldes lēmumiem (līdz 2020. gada 6. oktobrim) noteikto kompensāciju izmaksām.Rīkojuma projekts paredz no Vides aizsardzības un reģionālās attīstības ministrijas (turpmāk – ministrija) budžeta apakšprogrammas 21.02.00 “Vides aizsardzības projekti” pārdalīt **457 889 *euro*** uz ministrijas budžeta apakšprogrammas 24.08.00 “Nacionālo parku darbības nodrošināšana” izdevumiem “Sociāla rakstura maksājumi un kompensācijas” (kods 6000).Ņemot vērā, ka apropriācijas pārdale plānota ministrijas budžeta programmu ietvaros, nav ietekmes uz kopējo valsts budžetu.Rīkojuma projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Rīkojuma projekts ir sagatavots saskaņā ar:* Likuma par budžetu un finanšu vadību 9. panta 13. daļas 1. punktu, 132. daļas 1. punktu un 133. daļas 3. punktu;
* Ministru kabineta 2018. gada 17. jūlija noteikumu Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 15. punktu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Apropriācijas pārdale starp ministrijas budžeta apakšprogrammām, nepalielinot izdevumu kopējo apjomu, nepieciešama ministrijas padotībā esošās tiešās pārvaldes iestādes – pārvaldes – funkciju izpildei.**Finansējuma nepieciešamības pamatojums**Saskaņā ar Ministru kabineta 2009. gada 2. jūnija noteikumu Nr. 507 “Dabas aizsardzības pārvaldes nolikums” 2.4. apakšpunktu pārvaldes kompetencē ir kompensāciju izmaksu administrēšana par saimnieciskās darbības ierobežojumiem īpaši aizsargājamās dabas teritorijās un mikroliegumos, kā arī zaudējumu atlīdzības izmaksu administrēšana par īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem (turpmāk – postījumi).Pārvalde nodrošina kompensāciju administrēšanu un to izmaksu:* par postījumiem atbilstoši Sugu un biotopu aizsardzības likuma 10. panta pirmajai daļai un Ministru kabineta 2016. gada 7. jūnija noteikumiem Nr. 353 “Kārtība, kādā zemes īpašniekiem vai lietotājiem nosakāmi to zaudējumu apmēri, kas saistīti ar īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem, un minimālās aizsardzības pasākumu prasības postījumu novēršanai” (turpmāk – Noteikumi Nr. 353);
* par saimnieciskās darbības ierobežojumiem īpaši aizsargājamās dabas teritorijās un mikroliegumos atbilstoši likumam “Par kompensāciju par saimnieciskās darbības ierobežojumiem aizsargājamās teritorijās” un Ministru kabineta 2013. gada 17. septembra noteikumiem Nr. 891 „Noteikumi par saimnieciskās darbības ierobežojumiem, par kuriem pienākas kompensācija, tās izmaksas nosacījumiem, kārtību un apmēru” (turpmāk – Noteikumi Nr. 891).

Pārvalde, veicot kompensāciju lēmumu sagatavošanu atbilstoši Noteikumiem Nr. 353, vērtē, vai, piešķirot kompensāciju, netiks pārsniegti *de minimis* atbalsta ierobežojumi, kas noteikti saskaņā ar Komisijas 2019. gada 21. februāra Regulu (ES) Nr. 2019/316, ar ko groza Regulu (ES) Nr. 1408/2013 par Līguma par Eiropas Savienības darbību 107. un 108. panta piemērošanu *de minimis* atbalstam lauksaimniecības nozarē, un Komisijas 2014. gada 27. jūnija Regulu (ES) Nr. 717/2014 par Līguma par Eiropas Savienības darbību 107. un 108. panta piemērošanu *de minimis* atbalstam zvejniecības un akvakultūras nozarē. Tādējādi izmaksātā kompensācija vienam vienotam uzņēmumam trīs fiskālo gadu periodā augkopības nozarē tiek ierobežota līdz 25 000 *euro* slieksnim, bet akvakultūras nozarē – līdz 30 000 *euro* slieksnim.Veicot kompensāciju administrēšanu, pārvalde 2019. gadā konstatēja, ka salīdzinājumā ar iepriekšējiem gadiem (2017. un 2018. gads) daudzkārt pieaudzis kompensāciju pieteikumu skaits par migrējošo putnu nodarītajiem postījumiem augkopībai (skatīt 1. tabulu) 2019. gadā. Tas ir saistāms ar specifiskajiem laika apstākļiem 2019. gada pavasara sezonā putnu migrācijas laikā, kuru iespaidā migrējošie putni šajā periodā lauksaimniecības zemēs Latvijā barojās lielākā skaitā un ilgāku laika periodu nekā iepriekšējos gados. Tā rezultātā būtiski pieauga migrējošo putnu nodarītais postījumu apmērs lauksaimniecības nozarei 2019. gadā.*1.tabula*

|  |  |
| --- | --- |
| **Gads** | **Kompensāciju pieteikumu****skaits augkopības nozarē** |
| 2017 | 15 |
| 2018 | 7 |
| 2019 | 243 |

Saskaņā ar likumu “Par valsts budžetu 2019. gadam” un “Par valsts budžetu 2020. gadam” 2. pantu un 4. pielikumu Noteikumos Nr. 353 un Noteikumos Nr. 891 norādīto kompensāciju izmaksai pārvaldei apakšprogrammā 24.08.00 “Nacionālo parku darbības nodrošināšana” 2019. gadā piešķirti finanšu līdzekļi 593 458 *euro* apmērā un 2020. gadā – 538 184 *euro* apmērā.Migrējošo putnu nodarīto postījumu apmēra pieauguma dēļ Pārvaldei piešķirtais finansējums kompensāciju izmaksai 2019. gadā nebija pietiekams (kopumā trūka 1 136 587 *euro*), lai nodrošinātu kompensāciju izmaksu Noteikumos Nr. 353 un Noteikumos Nr. 891 noteiktajā kārtībā un apmērā. Līdz ar to izmaksa veikta 2020. gadā ikgadēji šim mērķim piešķirto finanšu līdzekļu apmērā (538 184 *euro*) 2020. gada sākumā un no valsts budžeta programmas “Līdzekļi neparedzētiem gadījumiem”[[1]](#footnote-2) 2020. gada trešajā ceturksnī (598 403 *euro****)***.Tā kā viss 2020. gadam kompensāciju izmaksām ikgadēji piešķirtais finansējums jau bija izmaksāts par postījumiem un saimnieciskās darbības ierobežojumiem īpaši aizsargājamās dabas teritorijās un mikroliegumos 2019. gadā, tad attiecīgi 2020. gada postījumu un saimnieciskās darbības ierobežojumu īpaši aizsargājamās dabas teritorijās un mikroliegumos kompensēšanai attiecīgajā valsts budžeta apakšprogrammas sadaļā finanšu līdzekļu nav.Saskaņā ar Ministru kabineta 2020. gada 26. augusta rīkojumu Nr. 571 (prot. Nr. 50 17. §) “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” piešķirto papildus finansējumu varēja apmaksāt daļu arī no 2020. gada noteiktajām kompensācijām (85 884 *euro* apmērā), tomēr joprojām veidojas parāds par postījumiem un saimnieciskās darbības ierobežojumiem 2020. gadā – uz 2020. gada 6. oktobrī pārvalde pieņēmusi 96 lēmumus par kompensācijām **457 888,61 *euro* apmērā** (skatīt 2. tabulā). Detalizēts neapmaksāto lēmumu uzskaitījums anotācijas pielikumā.*2. tabula*

|  |  |  |
| --- | --- | --- |
| **Nozare** | **Skaits** | **Summa** (*euro*) |
| Augkopība | 46 | 286 592,33 |
| Akvakultūra | 20 | 154 286,30 |
| Biškopība | 16 | 15 065,96 |
| Īpaši aizsargājamas dabas teritorijas un mikroliegumi | 14 | 1 944,02 |
|  | **96** | **457 888,61** |

**Potenciālais finansējuma avots un līdzekļu pieejamības pamatojums**Saskaņā ar Latvijas vides aizsardzības fonda likuma 2. pantu Latvijas vides aizsardzības fonds (turpmāk – Fonds) ir valsts budžeta līdzekļu kopums vides aizsardzības pasākumu un projektu īstenošanai, kuru turētājs ir ministrijas pakļautībā esoša pārvaldes iestāde - Valsts reģionālās attīstības aģentūras Latvijas vides aizsardzības fonda administrācija (turpmāk – Fonda administrācija). Atbilstoši Latvijas vides aizsardzības fonda likuma 4. panta piektajai daļai Fonda līdzekļu izlietojumu nosaka Fonda padome tās nolikumā noteiktajā kārtībā. Izvērtējot Fonda administrācijas sniegto informāciju par finanšu stāvokli valsts budžeta apakšprogrammā 21.02.00 “Vides aizsardzības projekti” un priekšlikumus vienreizējai finanšu līdzekļu pārdalei, Fonda padome 2020. gada 8. oktobra sēdē (prot. Nr. 15) akceptējusi priekšlikumus finansējuma pārdalei no valsts budžeta apakšprogrammas 21.02.00 “Vides aizsardzības projekti” 2020. gada prioritāru vides aizsardzības un valsts nozīmes pasākumu finansēšanai, tai skaitā, kompensāciju izmaksai 2020. gadā par īpaši aizsargājamo nemedījamo sugu un migrējošo sugu dzīvnieku nodarītajiem postījumiem un par saimnieciskās darbības ierobežojumiem īpaši aizsargājamās dabas teritorijās un mikroliegumos 457 889 *euro* apmērā.Ņemot vērā minēto, ir iespējams veikt kompensāciju izmaksu pilnā apmērā (**457 888,61 *euro)*** par līdz 2020. gada 6. oktobrim pārvaldes pieņemtajos lēmumos noteiktajām kompensācijām par īpaši aizsargājamo nemedījamo sugu un migrējošo sugu dzīvnieku nodarītajiem postījumiem un par saimnieciskās darbības ierobežojumiem īpaši aizsargājamās dabas teritorijās un mikroliegumos 2020. gadā, veicot apropriācijas pārdali starp Vides aizsardzības un reģionālās attīstības ministrijas apakšprogrammām.Informācija par nepieciešamo pārdales pieprasījumu bija iekļauta arī Ministru kabineta 2020. gada 27. oktobra sēdē izskatītajā informatīvā ziņojuma “"Par prognozēto līdzekļu neapguvi un ekonomiju izdevumiem no dotācijas no vispārējiem ieņēmumiem valsts budžeta programmās/ apakšprogrammās (pamatfunkcijām) 2020. gadā" 2. pielikumā (prot. Nr. 65 34. §). |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija, Fonda administrācija un pārvalde. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Rīkojuma projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 | 0  | 0  | 0  | 0  | 0  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 |  0 | 0  | 0  | 0  | 0  | 0  |
| 1.2. valsts speciālais budžets |  0 |  0 | 0  | 0  | 0  | 0  | 0  |
| 1.3. pašvaldību budžets |  0 |  0 | 0  | 0  | 0  | 0  | 0  |
| 2. Budžeta izdevumi |  0 | 0 | 0  | 0  | 0  | 0  | 0  |
| 2.1. valsts pamatbudžets |  0 | 0 | 0  | 0  | 0  | 0  | 0  |
| 2.2. valsts speciālais budžets |  0 |  0 | 0  | 0  | 0  | 0  | 0  |
| 2.3. pašvaldību budžets |  0 |  0 | 0  | 0  | 0  | 0  | 0  |
| 3. Finansiālā ietekme |  0 | 0 | 0  | 0  | 0  | 0  | 0  |
| 3.1. valsts pamatbudžets |  0 | 0 | 0  | 0  | 0  | 0  | 0  |
| 3.2. speciālais budžets |  0 |  0 | 0  | 0  | 0  | 0  | 0  |
| 3.3. pašvaldību budžets |  0 |  0 | 0  | 0  | 0  | 0  | 0  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X  | 0  | X  | 0  | 0  |
| 5. Precizēta finansiālā ietekme | X |  0 | X  | 0  | X  | 0  | 0  |
| 5.1. valsts pamatbudžets |  0 | 0  | 0  | 0  |
| 5.2. speciālais budžets |  0 | 0  | 0  | 0  |
| 5.3. pašvaldību budžets |  0 | 0  | 0  | 0  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ņemot vērā, ka apropriācijas pārdale plānota ministrijas budžeta programmu ietvaros, nav ietekmes uz kopējo valsts budžetu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Rīkojuma projekts šo jomu neskar. |
| 8. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektu netiek mainīts normatīvais regulējums, kā arī tas neparedz ieviest jaunas politiskās iniciatīvas. Līdz ar to sabiedrības līdzdalība un komunikācijas aktivitātes rīkojuma projekta izstrādē netika organizētas (Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5. punkts.).Vienlaikus norādāms, ka rīkojuma projekts un tā anotācija pēc to iekļaušanas attiecīgās Ministru kabineta sēdē izskatāmo jautājumu sarakstā būs publiski pieejams Ministru kabineta tīmekļvietnē [www.mk.gov.lv](http://www.mk.gov.lv) sadaļās *Ministru kabineta sēdes* un *Tiesību aktu projekti*, kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Rīkojuma projekts šo jomu neskar. |
| 3. | Sabiedrības līdzdalības rezultāti | Rīkojuma projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Finanšu ministrija, ministrija, Fonda administrācija, pārvalde. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts šo jomu neskar. |
| 3. | Cita informācija | Nav |

Vides aizsardzības un reģionālās

attīstības ministrs J. Pūce

Saulīte 66026587

diana.saulite@varam.gov.lv

1. Ministru kabineta 2020. gada 26. augusta rīkojums Nr. 571 (prot. Nr. 50 17. §) “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” [↑](#footnote-ref-2)